

FOTO: Latvijas U-15 simboliskā futbola izlase (foto – LFF.lv)
Piektdien, 21.februārī, Rīgas Olimpiskajā sporta centrā noslēdzās "LMT Futbola akadēmijas" (iepriekš – OKartes Futbola akadēmijas) ietvaros rīkotais Latvijas reģionālo futbola izlašu turnīrs U-15 vecumā jeb 1999.gadā dzimušo futbolistu grupā. Reģionālo izlašu turnīru organizēja Latvijas Futbola federācija (LFF) un tajā startēja sešu reģionu izlases – Rīga, Kurzeme, Zemgale, Vidzeme, Latgale un Ziemeļaustrumi. Turnīra noslēgumā tika noteikta attiecīgā vecuma simboliskā Latvijas izlase.
Foto galerija no apbalvošanas ceramonijas
Šajā vecuma grupā par uzvarētājiem kļuva Rīgas U-15 futbolistu izlase, otro vietu izcīnīja Zemgales jaunieši, savukārt Kurzemes komaanda arī šajā vecuma grupā ierindojās trešajā pozīcijā sešu komandu konkurencē. Tikmēr U-15 vecuma simboliskajā izlasē tika iekļauti seši futbolisti no Rīgas kluba "Skonto Academy", divi futbolisti no Kurzemes klubiem Liepājas SSS un FK Ventspils OC, kā arī pa vienam spēlētājam no Vidzemes reģiona (Smiltenes BJSS) un Zemgales reģiona komandām (FK Tukums-2000).
LMT Futbola akadēmijas ietvaros šogad paredzēti reģionālo izlašu turnīri februārī, aprīlī, maijā, jūnijā un septembrī, tikmēr talantu skates vienkopus pulcēs jaunos futbolistus jūnijā un augustā. Pirmo reizi šogad paredzēta arī atsevišķa talantu skate vārtsargiem, savukārt LMT Futbola akadēmijas sezonas noslēgums paredzēts novembrī. 2014.gadā LMT Futbola akadēmijā piedalīsies 1999., 2000. un 2001.gadā dzimušie talantīgie Latvijas jaunie futbolisti, kurus visas sezonas laikā izraudzīsies reģionālo izlašu treneri. Par centrālo pasākumu norises vietu visas sezonas garumā arī šogad kļūs LFF mācību un treniņu centrs "Staicele".